САОПШТЕЊЕ ЗА ЈАВНОСТ

На седници Ректорског колегијума у проширеном саставу Универзитета у Приштини са привременим седиштем у Косовској Митровици која је одржана 24. септембра 2021. године, сагледана је тренутна епидемијска ситуација и донети су следећи закључци:

1. На свим факултетима у саставу Универзитета у Приштини са привременим седиштем у Косовској Митровици процес одржавања испита наставља се према унапред утврђеном плану. Испити ће бити одржавани у терминима о којима су студенти благовремено обавештени, уз максимално одступање од 24 часа, уз стриктно поштовање епидемијских мера у циљу заштите од корона вируса;
2. Трећи рок за упис студената на основним академским и интегрисаним студијама одвија се по плану и биће реализован до 30. септембра, сходно Одлуци Сената Универзитета у Приштини са привременим седиштем у Косовској Митровици, у терминима одређеним од стране Факултета и објављеним на њиховим званичним интернет страницама;
3. Настава на свим факултетима у саставу Универзитета почиње 4. октобра 2021. године, непосредним извођењем за студенте прве године студија. За студенте осталих година студија настава ће кренути у терминима о којима ће студенти бити благовремено обавештени. У складу са препорученим епидемијским мерама, настава за студенте виших година студија биће организована по комбинованом моделу или у потпуности онлајн, о чему ће факултети у саставу Универзитета одлуку доносити благовремено, поштујући препоруке ресорног министарства.

Све детаљније информације Факултети ће објављивати благовремено на својим званичним интернет страницама.

ИЗ РЕКТОРАТА УНИВЕРЗИТЕТА